<classify> Wachezaji hao walitua nchini Jumamosi asubuhi na jioni walipata nafasi ya kuiona timu hiyo ikicheza mechi ya kirafiki na Sports Club Villa ya Uganda na matokeo kuwa sare ya bila kufungana.Akizungumza na gazeti hili baada ya mazoezi ya jana kwenye uwanja wa Karume, Kocha Hans van der Pluijm, alisema Zutah, ataanza mazoezi leo lakini Ngoma amerudi kwao Zimbabwe kwa ajili ya kuichezea timu ya taifa katika mchezo wa fainali za CHAN.Kila kitu kimekamilika kwa wachezaji hawa ikiwemo vipimo vya afya na mikataba yao, na Ngoma amerudi kwao kwa ajili ya kuitumikia timu ya taifa ataungana na sisi wiki ijayo,alisema Pluijm.Mholanzi huyo alisema kufanikiwa usajili wa nyota hao ni kiashiria cha kukamilika kwa kikosi chake hivyo kilichobaki kwao ni kufanya kazi na kutimiza yale yote ambayo walikuwa wakiyatarajia msimu huu.Alisema ana imani kubwa na Ngoma pamoja na Zutah, kuwa watakuwa na mchango mkubwa kwenye kikosi chake katika michuano mbalimbali ambayo watashiriki ikiwemo kutetea ubingwa wao wa Ligi Kuu Bara pamoja na kushiriki Ligi ya Mabingwa wa Afrika.Hawa wote ni wachezaji wanaotambua kazi yao wanapokuwa uwanjani naamini wanapoungana na wenzao ambao wana ari ya ushindi na mafanikio, Wanayanga watarajie makubwa msimu huu katika mashidano yote tutakayo shiriki,alisema Pluijm.Aidha, kocha huyo aliyechangia kwa kiasi kikubwa ubingwa wa timu hiyo msimu uliopita alisema maandalizi wanayofanya kwa sasa siyo kwa ajili ya michuano ya Kombe la Kagame peke yake, bali ni pamoja na Ligi Kuu inayotarajia kuanza Agosti, ambapo jumla ya timu 16 zinashiriki msimu huu.Baada ya kuzipata saini za nyota hao kutoka Ghana na Zimbabwe tayari Yanga imekamilisha idadi ya nyota saba wa kimataifa wengine ni Haruna Niyonzima na Mbuyu Twite raia wa Rwanda, Amissi Tambwe kutoka Burundi, Kpah Sherman wa Liberia na Andrey Coutinho raia wa Brazili.Kusajiliwa kwa wachezaji hao wawili wa kigeni kumekuja baada ya Shirikisho la Soka Tanzania TFF kukubali ombi la kuongeza wachezaji wa kigeni kutoka watano hadi saba kufuatia ombi la baadhi ya timu za Ligi Kuu, ikiwemo Yanga.  <topic>: MICHEZO 